En ĉiuj hoteloj kie mi gastiĝis en Fuzhou estas saketoj kun jasmena teo kiel donaco por la gastoj, kaj kaptis mian atenton la fakto, ke la teo disponebla en hotelĉambroj estas pakita en tesaketoj, kiujn oni metas en la taso por la infuzo, malgraŭ tio, ke en ĉiu hotelĉambro kie mi gastiĝis en Fuzhou estis kompleta aparataro por teceremonio. Se estas disponebla la aparataro, kial ne doni al gastoj teon pakitan sen tiu saketo? Mi supozas ke multaj homoj, pro pigro aŭ tempomanko, preferas simple enmeti tiun saketon en varman akvon anstataŭ fari teceremonion. Mi mem devas agnoski, ke mi malofte uzis la aparataron pri teceremonio kiun oni donacis al mi kiam mi lernis teceremonion en mia laborejo, ĉar mi pigras lavi tiom da teleroj, tamen tiu bela ĉina tradicio tre plaĉas al mi kaj teo farita per tiu metodo estas pli bongusta.